google/wiki40b huggingface dataset:
Sjømannskap

Sjømannskap er kunnskap om å mestre bruk av større og mindre fartøy og det inkluderer flere fag og ferdigheter. Blant disse er navigasjon, sjørett, meteorologi, skipsføring, samband og havari (brannslukning, havsnød, redning m.m.). 
Et fag fra tidligere tiders sjømannskap er kunnskap om tauverk og tauarbeid, som spleis og knuter.
Trizogeniates laticollis

Utbredelse

Billen finnes i den neotropiske faunaregionen, nærmere bestemt i Bolivia og Peru.
China Huadian Corporation

China Huadian Corporation (kinesisk: 中国华电集团公司) er et helstatlig eid energi-konsern i Beijing, Folkerepublikken Kina. Det ble grunnlagt i 2002 i forbindelse med restruktureringen av kinesisk kraftindustri dette året. Selskapet driver termiske og vannkraftbaserte kraftstasjoner i det nordlige Kina, og har dessuten eierposter i mindre vannkraftselskaper i midtre Kina inklusive Sichuan. Selskapet har om lag 83 000 ansatte.
På slutten av 2007 kontrollerte selskapet en kapasitet på 63 020 MW, og produserte 258,2 TWh elektrisk kraft. Hele 26 av anleggene er store med en effekt på mer enn 1 000 MW hver. I eksisterende planer er det et mål å nå 80 000 MW og 400 TWh i løpet av 2010.
CHC har 23 heleide selskaper, 40 majoritetseide, og er minoritetspartner i ytterligere 23 selskaper, alle innenfor energiforsyning.  
CHC eier også 12% av Forskningsinstituttet for varmekraft (Kina).
Seamus Blake

Biografi

Blake ble født i London, England og vokste opp i Vancouver, British Columbia, Canada. Hans mor introduserte ham for jazz når han var barn, og det ledet til at han senere gikk på Berklee College of Music i Boston. Etter eksamen der, flyttet han til New York City. I februar 2002 vant han Thelonious Monks internasjonale saksofon-konkurranse. Han spiller for tiden med sin egen kvintett (med David Kikoski, Lage Lund, Bill Stewart, og Matt Clohesy), og har blitt et fast medlem av Mingus Big Band og spiller også regelmessig med mange andre musikere basert i New York.
Oreigningsloven

Lov om oreigning av fast eigedom bedre kjent som oreigningslova (forkortet orl.) er en norsk lov som tar for seg ekspropriasjon. Oreigningslova ble sanksjonert av Kongen i statsråd 23. oktober 1959.
Kia cee'd

Bilder

Klikk på bildene for å se dem i stort format.

Top Gear

Top Gear bruker nå testbilen Kia Cee'd som rundebil. Bilen kjøres av gjester som skal prøvekjøre runder.
Transautomatisme

Transautomatisme er en moderne malerstil stiftet av Friedensreich Hundertwasser. Transautomatisme er en type surrealisme, der det er fokus på kunstnerens og publikums fantasi. De som ser på skal kunne oppfatte samme bilde forskjellig. Det handler om hvordan vi vil oppfatte det, og ikke nødvendigvis hva kunstneren vil at vi skal se.
Villereversure

Befolkningsutvikling

Antall innbyggere i kommunen Villereversure
Referanse: INSEE
Pontifícia Universidade Católica de Minas Gerais

Pontifícia Universidade Católica de Minas Gerais (PUC-MG) er et delstatseid universitet i Belo Horizonte i den brasilianske delstaten Minas Gerais.
Det ble opprettet i 1958.
Sudansk pund

Bruk

Valutaen gis ut av Bank of Sudan – BoS som ble grunnlagt i 1960 og har hovedkontor i Khartoum.
Fjordling 17

Fjordling 17 er en 17 fots motorbåt med utenbordsmotor eller hekkaggregat, noe større enn Wesling på 16 fot. Fjordling 17 ble produsert på Haslatangen og Tromøya i Arendal i tidsrommet 1962-1970.   
Båten er utstyrt med hardtop, og en mye brukt betegnelse på båten er derfor "Fjordling 17 HT". Søsterbåten med identisk innredning, men med vindskjerm i stedet for hardtop ble kalt "Fjordling 17 Sport", ble produsert i en håndfull eksemplarer. Versjonen med utenbordsmotor har en vanntunnel i kjølen, som fylles med vann når båten har en hastighet på under ca. 7 knop.. Denne konstruksjonen gjør båten svært stabil når den ligger stille, og er særegen for denne båttypen.  Innabords utgaven oftest uten vanntunell, men det finnes også en utgave innanbords med vanntunell, denne er kjent som mer sjelden. Fjordlingen har en dyp 24 graders V-bunn som tar bølgene mykt og fint og som gir båten et stort fartspotensiale. Båten er konstruert av Jan Herman Linge, som også er kjent for OL-seilbåtene Soling og Yngling. Båten har vært produsert av ulike båtbyggerier nesten kontinuerlig siden den ble introdusert for over 40 år siden, og foregår i 2007 hos Göran Gross ved Dyvik Center i Åkersberga i Sverige. Nå har båten fått navnet «Fjordling 17 Classic». Fjordlingen ble en stor suksess på 60 tallet, og det sies å være mellom 800-1000 stk Fjordlinger bare i Stockholmskjærgården. 
Siden 2016, første helgen i juli har et eget uoffisielt Fjordling"VM" blitt arrangert under Flostaregattaen i Kilsund, noe som har blitt en stor publikumssuksess. 15-20 Fjordling har deltatt til start.
Carl Schulz

Liv og virke

Carl Schulz ble født i Trondheim som sønn av advokat Laurentius Andreas Schulz og Christiane Wilhelmine Ulich. Hans bestefar var en tysk innvandrer. Han var bror av Thomas Norberg Schulz, og således grandonkel  av arkitekt Christian Norberg-Schulz. I juli 1889 giftet han seg i Trondheim med Gudrun Boye (1866–1953), datter av en skipskaptein.
Schulz ble cand.real. i 1877 og studerte så landbrukskjemi ved Ås høiere landbruksskole. I 1878 blei han adjunkt ved Trondheim katedralskole og i 1893 overlærer i fysikk ved Trondhjems Tekniske Læreanstalt. Fra 1915 til 1921 var han direktør ved Trondhjems tekniske mellemskole (dagens Trondheim Ingeniørhøgskole).
Han var i lang tid tilsynsmann for Elektrisitetsvesenet og arbeidde med utbygginga av Lerfossen og derigjennom etableringa av Trondhjems Elektrisitetsverk. Schulz satt også i direksjonen for Det Kongelige Norske Videnskabers Selskab, Museet og bestyrte mineralsamlinga der fra 1879. Han var medlem av bystyret fra 1898 til 1901.
Schulz var formann i Trondhjems Turistforening fra 1887 til 1906 og blei seinere utnevnt til æresmedlem. Han har fått ei turisthytte oppkalt etter seg, Schulzhytta i Sylan (bygd 1948), som han delfinansierte ved en pengegave ved Turistforeningas femtiårsjubileum.
S7 Airlines

Sibir Airlines blir S7 Airlines

Flyselskapet skiftet navn våren 2006 fra Sibir Airlines. S7 er Russlands nest største flyselskap målt i antall passasjerer – 4,9 millioner i 2006. Det flyr innenriks i Russland og til og fra internasjonale destinasjoner i Israel, Japan, Kina, Sør-Korea, Tyrkia, Tyskland og de De forente arabiske emirater. Flyselskapets hovedflyplasser er Domodedovo internasjonale lufthavn i Moskva og Tolmatsjovo lufthavn i Novosibirsk samt Irkutsk internasjonale lufthavn i Irkutsk.
S7 Airlines er del av S7 Group som også inkluderer S7 Tour, S7 Charter, S7 Cargo.

Historie

Sibir Airlines ble grunnlagt i mai 1992 i Ob, en mindre by i nærheten av Novosibirsk. Selskapet er en etterfølger av det tidligere Tolmatsjevo forenede flygruppe (russisk: Толмачевский объединенный авиаотряд), som var en lokal underavdeling av Aeroflot. Tolmatsjevo forenede flygruppe kan dateres tilbake til 12. juli 1957, hvor den startet med flyvninger fra Moskva til Novosibirsk. Selskapets første internasjonale flyvning gikk i 1991 til Harbin i Kina. I 1994 sluttet selskapet seg IATA og samme år ble selskapet privatisert og omdannet til aksjeselskap og åpnet også den første internasjonale rute fra Novosibirsk til Frankfurt i Tyskland.
På tross av den internasjonale ruten forble Sibir Airlines opp gjennom første halvdel av 1990-årene et middels stort regionalt flyselskap, som så mange andre av de regionale flyselskapene som ble dannet ut fra Aeroflot, og konsentrerte seg i alt vesentlig om innenriksflyvninger ut fra Novosibirsk. Mot slutten av 1990-årene startet imidlertid Sibir Airlines en aggressiv ekspansjonspolitikk på det interne russiske marked.
Sibir Airlines vokste hovedsakelig gjennom sammenslutninger med, eller overtakelser av andre mindre regionale flyselskaper; i 2001 Vnukovo Airlines med base på Vnukovo internasjonale lufthavn, i 2002 det armenske ArmAvia, i 2004 Chelyabinsk airlines. I 1999 åpnet Sibir Airlines en Moskva-avdeling på Vnukovo internasjonale lufthavn og i 2002 en charteravdeling fra Sjeremetjevo internasjonale lufthavn. Sibir Airlines ekspanderte også med en avdeling i Irkutsk.
Siden 2003 var Sibir Airlines det nest største russiske flyselskap: nummer to på utenriksflyvninger og nummer en på innenriksflyvninger. Flyselskapet fraktet 3,4 millioner passasjerer i 2003 og hadde 4 950 ansatte i januar 2005.
I 2005 ble det London-baserte Landor Associates engasjert til å gjennomføre en stor markedsføringskampanje for Sibir Airlines omkring det nye navnet «S7», og den 5. mai 2006 skiftet Sibir Airlines offisielt navn til S7 Airlines. Samtidig ble det satt igang en stor markedføringskampanje under slagordet  «Frihet til å velge» («Свобода выбирать»).
I desember 2006 ble S7 Airlines det andre russiske flyselskap til å følge opp og etterleve den sikkerhetsstandarden som er fastsatt av International Air Transport Associations International Safety Audit (IOSA), som er en global sikkerhetsstandard.
I juli 2007 kunngjorde S7 at selskapet ville slutte seg til Oneworld-alliansen.
I "Live" på Dickens

I «Live» på Dickens er et musikkalbum med Magne Høyland Band, utgitt i 1995. Platen ble innspilt i 1995 på Dickens Pub i Stavanger. Det var Kaj Hjertenes fra NRK Rogaland som var tekniker og produsent.Den ble distribuert gjennom plateselskapet Grammofon as Electra, Oslo (099501). Coveret var tegnet av Berit Jensen.
KulTour

KulTour er en norsk TV-serie som gjennom korte programmer tar for seg kultur langs Tour de France-løypa. Mat, vin, historikk, arkitektur, vitenskap og kulturelle fenomener er blant temaene. Serien ble for første gang sendt under Tour de France i 2007, og har blitt en årviss produksjon i TV 2. Serien er utviklet av John Kaare Hoversholm og Finn-Erik Rognan, og sammen produserer, skriver og regisserer de KulTour.
Working Title Films

Working Title Films er et filmselskap i Storbritannia som ble grunnlagt i 1983 av Tim Bevan og Sarah Radclyffe. Selskapet produserer spillefilmer og fjernsynsproduksjoner.
I 1992 forlot Radcliffe selskapet og Eric Fellner tok over. Working Title Films produserte en rekke filmer for PolyGrams London-baserte produksjonsselskap PolyGram Filmed Entertainment, blant annet medvirket Working Title i produksjonen av Fire bryllup og en begravelse, Dead Man Walking og Fargo.
I dag arbeider Working Title hovedsakelig sammen med Universal Pictures og StudioCanal. Flere av de mest kjente britiske filmene fra de senere år kommer fra Working Title Films.
Paradoliops

Utseende

Små, kraftige, svarte trebukker, mer eller mindre kledt med lyse skjell. Kroppen kan ha noe metallglans. Antennene er tynne og rundt halvparten så lange som kroppen. Pronotum er rundet, mye smalere enn dekkvingene, som er jevnbrede. Beina er kraftige.

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten er kjent fra Filippinene.
Grubbe (adelsslekt)

Grubbe er en dansk uradelsslekt knyttet til Sjælland, som det er antatt at kan føres tilbake til 1127. Slekten er utdød i Danmark, men en tysk gren (som skriver navnet Grube) lever fortsatt.
Peder Grubbe, som levde rundt 1300, var far til riksråd Peder Grubbe og Johannes Grubbe. Til slekten hører videre rikskansler Evert Grubbe (død 1492). Erik Grubbe til Tjele (1605–92) var bl.a. far til Marie Grubbe (1643–1718), gift med kong Frederik IIIs sønn Ulrik Frederik Gyldenløve, som bl.a. var stattholder i Norge. Rikskansler Eiler Grubbe (1532–1585) var far til Jørgen Grubbe (1584–1640), som hadde lenene Ravnsborg og Halsted Kloster. Hans datter Regitze Grubbe var gift med kong Christian IVs sønn Hans Ulrik Gyldenløve. Søsteren Karen Grubbe (1616–1695) var gift med Jørgen Kaas.
Regitze Eilersdatter Grubbe (1572–1636) til Snedingegaard, søster til øverstesekretær i Danske Kancelli Sivert Grubbe, var gift med den tyskfødte, norske lensherren Alexander Rabe von Papenheim (1563-1631).
Talladega Nights

Handling

Talladega Nights handler om NASCAR-sjåføren Ricky Bobby (Ferrell), som har innstillingen «vinn, koste hva det koste vil», en innstilling som har gjort ham til nasjonal helt. Bobby og barndomsvennen Cal Naughton jr (Reilly) er en fryktløs duo med tilnavnene «Shake» og «Bake», og de greier stadig å fullføre løpene på første- og andreplass (med Naughton bestandig på andre). Da den franske Formel 1-sjåføren Jean Girard (Baron Cohen) utfordrer de to vennene, blir det imidlertid vanskeligere å holde på den vante førsteplassen.
Bakgrunnsstråling

Bakgrunnsstråling er kjerne-stråling fra verdensrommet, elektromagnetisk stråling fra Solen og stråling fra radioaktive grunnstoffer på Jorden som man konstant blir utsatt for. De naturlige typene av kjernestråling er alfa-, beta- og gammastråling. I områder med uranholdig alunskifer eller granitt i berggrunnen, kan radongass sive inn i bygninger nedenfra. På denne måten får man ekstra kjernestråling fra luften. 
Dette gjelder spesielt kjellere med dårlig lufting. Byggematerialene i murhus kan også sende ut radioaktiv stråling. For å redusere mengden radongass kan man støpe en grunnmur med tett såle ned mot bakken. På denne måten kan ikke gassen sive direkte inn i kjelleren. I områder med høy naturlig stråling  bør naturlige oppholdsrom som soverom og stue plasseres over bakkenivå. Bakgrunnsstråling kan også forekomme ved store ulykker, som i Tsjernobyl-ulykken i 1986.
Kosmisk stråling er elektromagnetisk stråling uten en spesifikk kilde. Hvor denne strålingen kommer fra avhenger av hvilket stråling det er, men mye tyder på at dette er beviset på eksistensen til Big Bang. Før universet idag eksisterte, var universet mye mindre, varmere, og fylt med en stor og lysende tåke som var hydrogenplasma. Da universet utvidet seg, ble både plasmaen og strålingen som fylte ble kjøligere. Da universet hadde kjølt seg ned, og stabile atom kunne dannes, kunne de ikke lenger absorbere varmestrålingen. Dette gjorde til at universet ble gjennomsiktig og ikke en tåke. Fotonene som har forplantet seg siden da, har blitt svakere og de har en lavere energi.
Dyrdalen

Dyrdalen er det største dalføret på Edgeøya på Svalbard. Dalen strekker seg om lag 20 kilometer i nordlig retning fra bunnen av Tjuvfjorden til Storskavlen. I vest ligger Digerfonna og Dyrheiane og i øst Edgeøyjøkulen.
Navnet «dyr» henviser her til reinsdyr.
Kjosen (Ullsfjord)

Kjosen (også kalt Kjosenfjorden, nordsamisk: Muotkevuotna, kvensk: Muotkalahti) er en fjordarm av Ullsfjorden i Tromsø og Lyngen kommuner i Troms. Fjorden skjærer seg 14 kilometer østover mellom Lyngsalpan til bygda Kjosen i botn av fjorden.
Fjordens innløp er mellom Hjellnesodden i sørvest og grenda Beinsnes i nordøst. Fra Storstraumen like sørvest for Hjellnesodden går Sørfjorden videre sørover. På sørsiden av fjorden ligger bygda Jøvik. På nordsiden av fjorden, litt sørøst for Beinsnes ligger bygda Storsteinnes.
Fjorden er omgitt av de høye og bratte Lyngsalpan. På nordsiden ligger Sofiatind (1237 moh), Sultind (1083 moh), Tyttebærtind (1177 moh) og Kjostindan (1495 moh) med Kjosbreen. På sørsiden ligger Durmålsfjellet (1132 moh), Fornestind (1477 moh), Forholtfjellet (1487 moh) og Rørnesfjellet (1255 moh).
Fylkesvei 91 går langs hele nordsiden av fjorden. På sørsiden går fylkesvei 293 fram til Fornes.
North American X-10

Historie

North American Aviation begynte i mai 1950 arbeidet med å designe en testmissil for sin planlagte Mach 3 Navaho kryssermissil. Testmissilet ble døpt X-10, og fikk samme aerodynamiske form og dimensjoner som fremdriftstrinnet til Navaho. I alt 13 eksemplarer ble bygd, men bare 10 av dem fløy. Det ble totalt gjennomført 27 testflyvninger før programmet ble avsluttet i januar 1959. 1 eksemplar er bevart, og står utstilt i USA ved porten til Cape Canaveral Air Force Station, Florida.
Selv om X-10 var et test-missil var det designet for å kunne brukes som mellom-distanse supersonisk krysser-missil dersom flyvåpenet ønsket å sette det i produksjon. Utviklingen av interkontinentale ballistiske missiler basert på Titan og Atlas-rakettene gjorde imidlertid både X-10 og SM-64 Navaho-missilet overflødig.

Formål

Hensikten med testprogrammet var å samle inn data om aerodynamikk, navigasjonssystem, og strukturelle løsninger i en aluminiumskonstruksjon som kunne oppnå hastigheter på Mach 2,1. X-10 fikk testet ut fremdriftssystemene og det avanserte styresystemet til Navaho-missilet, selv om denne senere ble kansellert.

Design

X-10 hadde aluminiumskropp og var utstyrt med en PIX10 autopilot, måleutstyr, kjølesystemer og landingsunderstell. Det ble drevet av 2 Westinghouse J40 turbojetmotorer, og ble utstyrt med landingsunderstell for å kunne ta av og lande, og dermed gjenbrukes. En drivstofftank i fronten var ubrukt, og i et stridshode-rom var styre- og kjølesystemene og landingshjulene plassert. I en våpen-versjon ville landingshjulene og systemene blitt fjernet, og missilet ville hatt kapasitet til å frakte et kjernefysisk stridshode på 3 150 kg over en distanse på 2 000 km.
X-10 var meget avansert da det ble tegnet i 1950, og ingen annen turbojet-drevet luftfarkost kunne sammenlignes når det gjaldt kraft/vekt-forholdet, aerodynamikk, hastighet eller flyhøyde. Fordi det var ubemannet og strengt hemmelig, ble imidlertid ingen offisielle rekorder notert.
Salernoediktet

Salernoediktet eller Melfiediktet (etter byene Salerno og Melfi i Sør-Italia) fra 1200-tallet anses som første lovmessige pålegg om at yrkene lege og apoteker skulle atskilles fra hverandre i borgerlig rett. Ediktet, som faktisk ikke ble gitt verken i Melfi eller Salerno, ble gitt av keiser Fredrik II, i egenskap av konge i Kongeriket Sicilia.
Denne rettslige skjelning er blitt forbilde for internasjonal lovgivning for de berørte, medisinske områdene helt til våre dager. I seg selv hadde ediktet kun rettskraft i Kongeriket Sicilia, men det påvirket snart en rekke rettsforordninger også nord for Alpene og med tiden over hele Europa.
I 1231 og i etterkant av hoffdagsmøtet i Melfi i Kongeriket Sicilia sammenstilte keiseren (som også var dette kongerikets konge) Liber Augustalis (også kalt Constitutiones regni utriusque Siciliae), der en rekke forhold innen det offentlige liv ble regulert. Denne samlingen ble forøket med en rekke tillegg fra andre hoffdager, som alle sammen fant sted på en rekke andre steder enn Melfi, frem til året 1243. Man finner en rekke bestemmelser som primært er påvirket av de sicianske normanneres sedvanerett, ispedt elementer fra kirkeretten.
Ett av tilleggene regulerte forholdet mellom lege- og apotekervesenet. Det er ukjent fra hvilken hoffdag, hvilket sted eller hvilket år dette tillegget stammet fra.
Konstitusjonene fastslo apotekervesenets funksjoner, og brukte betegnelsen apotek for forretninger der droger og bruksferdige legemidler ble solgt og oppbevart. Edsvorne embetsmenn skulle visitere apotekene som ikke måtte eies eller ledes av leger. Ved ed måtte apotekeren (kalt confectionariis) forplikte seg til å fremstille legemidler nøyaktig etter de anvisninger som var gitt av Salernoskolen. Det ble fastsatt offentlige medisinaltakster som apotekene måtte følge. Apotek måtte bare opprettes i de større byene.
Pessebåten

Pessebåten er en kanolignende stokkebåt som ble funnet i Pesse i Nederland i midten av august i 1955. Den regnes som verdens eldste båt og er tidfestet med karbondatering (C14) til perioden 8040–7510 f.Kr. Båten oppbevares ved Drents Museum i Assen.

Beskrivelse

Pessebåten er en kanolignende stokkebåt som måler 298 cm i lengde og 44 cm i største bredde. Den ble formet av en enkelt furustokk og er nærmest butt i begge ender. Det er fortsatt merker i treverket som indikerer bruk av flint- eller hornredskaper under bearbeidelsen av stokken.

Tvister

Ikke alle har vært enige i at Pessebåten er en virkelig båt. Noen har hevdet at funnet kan være noe annet, for eksempel et spisetrau eller lignende for dyr. Danske eksperter stilte spørsmål ved om den lille båten i det hele tatt var sjødyktig, derfor laget arkeologen Jaap Beuker en kopi av båten, som en kanoist (Mark Jan Dielemans) padlet med suksess. At båten skulle være et slags spisetrau blir avvist av de nederlandske arkeologene, som hevder at man i Nederland ikke holdt husdyr for 10 000 år siden.
Grevens tid

Grevens tid brukes både om den såkalte grevefeiden i Danmark på 1500-tallet og om styret til grev Per Brahe d.y. i 1600-tallets Finland og som var kjent for sin mildhet. Finland var på dette tidspunktet underlagt Sverige.
Uttrykket «å komme i grevens tid» betyr å komme i akkurat rette øyeblikk, gjerne også med bibetydning at det er i siste liten. Denne bruken av uttrykket skriver seg antagelig fra Sverige, hvor dette henspiller på den gamle sedvanen om å komme sent, og jo finere/høyere status en hadde, desto senere kom en, og den siste som kom var greven (med mindre noen fra kongefamilien var med), jamfør også uttrykket «fint folk kommer sent».
Lombardia rundt 2009

Lombardia rundt 2009 var den 103. utgaven av Lombardia rundt, og ble arrangert 17. oktober 2009. Det var det siste rittet på verdenskalenderen. For tredje år på rad var rittet på 242 km og gikk fra Varese til Como.
Heiliger Sand

Heiliger Sand («hellige sand») er den jødiske gravlunden i Worms, og den eldste jødiske gravlund i Europa. Den ble trolig anlagt samtidig med byggingen av byens første synagoge i 1034. Den eldste bevarte gravstenen, for Jakob ha Bachur, stammer fra 1076. Gravlunden omfatter ca. 2 000 graver. I 1911 ble en ny jødisk gravlund åpnet utenfor byen, og Heiliger Sand gikk ut av bruk. Den siste begravelsen der fant sted på 1930-tallet.
I nærheten av inngangen står gravstenene til rabbineren Meir av Rothenburg (død 1293) og Alexander ben Salomon Wimpfen (død 1307). Andre viktige graver er gravene til Nathan ben Issak (død 1333), Jakob ben Moses halevi (død 1427), Meir ben Isaak (død 1511) og Elia Loanz (død 1636).
Munmorah kullkraftverk

Munmorah kullkraftverk er et kullkraftverk i delstaten New South Wales i Australia. Det har en installert produksjonskapasitet på 1200 MW fordelt på 4 kokere / turbiner à 300 MW, hver. Anlegget ble ferdig 1967–1969.
Neochlamys

Utseende

Nokså små, brede, blanke, vanligvis mørkfargede bladbiller. Oversiden er lavt hvelvet, undersiden flat, billene virker noe flattrykte. Antenner og bein er ganske korte.

Utbredelse

Slekten skal opprinnelig være beskrevet fra Brasil, men det er noe usikkerhet rundt dette. Senere skal den være funnet i Sør-Afrika.
Verismo

Kjente verismo-operaer

Bare en håndfull verismo-operaer står på standardrepertoaret i vår tid, den mest kjente er Giacomo Puccinis Tosca (1900).
Pietro Mascagnis enakter Cavalleria rusticana med uroppføring på Teatro Costanzi i Roma 17. mai 1890 regnes som den første verismo-opera. Verket står fremdeles på repertoaret og oppføres ofte sammen med en annen og stilistisk svært ulik verismo, Ruggero Leoncavallos toakter Pagliacci som ble uroppført på Milanos Teatro Dal Verme 21. mai 1892. 
Andre verismoer som fremdeles oppføres jevnlig er Jules Massenets La Navarraise (1894), Umberto Giordanos Andrea Chénier (1896) og Francesco Cileas Adriana Lecouvreur (1902).
Verd å nevne er også Gustave Charpentiers Louise (1900) og  Eugen d’Alberts Tiefland (1903).
Margerittruten

Margerittruten (dansk: Margueritruten) er en dansk turistrute med 3500 km spesielt oppmerkede veier forbi de mest varierte landskap og 1000 større og mindre severdigheter i Danmark. 
Ruta følger et minimum av hovedveier og flest mulig sjarmerende landeveier og slynger seg gjennom hele Danmark. Skiltingen består av en stilisert margeritt kombinert med en pil som viser hvor man skal svinge av. Ruta er tegnet inn på de fleste nyere kart og i turistbrosjyrer, men lite beskrevet – man må oppdage den selv.
Ruta ble indvidd den 21. april 1991 av Dronning Margrethe II. Navnet er valgt etter dronningens yndlingsblomst. Dronning Margrethe kalles også Daisy, engelsk for margeritt.
I den senere tid har det også blitt opprettet lignende ruter i Sverige. Dog disse er merket med den samme Margueritblomsten, kaller svenskene rutene kun for turistveier. Det er også et lignende prosjekt i Norge hvor det opprettes et nettverkt av nasjonale turistveier med egen skiltdesign.